ტექნიკური დავალება
ბოლნისის მუნციპალიტეტში, დაბა კაზრეთში, რეაგენტების დამუშავების შენობაში გამწოვების და მომწოდებელი ვენტილაციის სისტემების და შესაბამისი ელექტრომომარაგების ქსელის მონტაჟთან დაკავშირებით



1. ზოგადი მონაცემები:
ბოლნისის მუნიციპალიტეტში, დაბა კაზრეთში სს „არ  ემ ჯი კოპერი“ თავის საწარმოო ტერიტორიაზე ფლობს მუშა რეაგენტების გადამამუშავებელ შენობას, რომელშიც უნდა განხორციელდეს სავენტილაციო სისტემების და შესაბამისი ელექტრომომარაგების საკაბელო ინფრასტრუქტურის მონტაჟი დამკვეთის მოთხოვნებს, ტექნიკური დავალების და  თანდართული ვენტილაციის პროექტის თანახმად.

· წინადადებების მოწოდებამდე უნდა განხორციელდეს ობიექტის ადგილზე დათვალიერება და შეფასება სამონტაჟო სამუშაოების სწორედ წარსამართად;
· წინადადებაში მითითებული უნდა იყოს მონტაჟის ფასი პოზიციების მიხედვით და ვადები; 


2.   სამუშაოების ტექნიკური აღწერილობა და მოცულობა
2.1. სავენტილაციო სისტემების მონტაჟი:
   • მიმწოდებელი ვენტილაცია (П1 თანახმად): მიმწოდებელი დანადგარისა და მასთან დაკავშირებული სავენტილაციო მილსადენების მონტაჟი საპროექტო დოკუმენტაციის თანახმად, ასევე დანადგარების კვებისათვის საჭირო ელექტრო გაყვანილობის მონტაჟი და ჰაერის შემშვები კამერის მოწყობა.
   • გამწოვი ვენტილატორები (მტვერმომშორებელი ვენტილაცია) (ПУ1, ПУ2, ПУ3, ПУ8 თანახმად): გამწოვი დანადგარებისა და შესაბამისი სავენტილაციო მილსადენების მონტაჟი საპროექტო დოკუმენტაციის თანახმად, ასევე დანადგარების კვებისათვის საჭირო ელექტრო გაყვანილობის მონტაჟი.
   • გამწოვი ვენტილაცია (В1): შესაბამისი დანადგარისა და სავენტილაციო მილსადენების მონტაჟი საპროექტო დოკუმენტაციის თანახმად, ასევე დანადგარების კვებისათვის საჭირო ელექტრო გაყვანილობის მონტაჟი.
2.2. სახანძრო ავტომატიზაცია:
   • მიმწოდებელი ვენტილაციის (П1) მართვის წრედის დაერთება შენობის სახანძრო 
     სიგნალიზაციის კარადასთან. აღნიშნული გულისხმობს ხანძრის შემთხვევაში გააქტიურებული სიგანალიზაციის მიერ მომწოდებელი ვენტილცაციის გათიშვას.
     
3. მასალებისა და რესურსების განაწილება
3.1 დამკვეთი შემსრულებელს გადასცემს  შემდეგ დანადგარებს: П1, ПУ 1, ПУ 2, ПУ 3, ПУ 8, В1 ასევე გადასცემს ელექტრო გაყვანილობისთვის საჭირო მასალას და კაბელარხებს.
(დეტალური ინფორმაციისთვის იხილეთ მიმაგრებული ფაილები)
3.2 სხვა ყველა საჭირო მასალა პროექტის რეალიზებისთვის დამკვეთმა უნდა წარმოადგინოს (როგორიცაა სავენტილაციო მილსადენები, სამაგრები და ა.შ.).

4. ტესტირება, გაშვება-მართვა და მიღება-ჩაბარება
4.1. ყველა დანადგარის (П1, ПУ 1,2,3,8, В1) კვების წყაროსთან დაერთების შემდეგ 
   ჩატარდეს ინდივიდუალური ტესტირება.
4.2. გადამოწმდეს გამწოვების მექანიკური ღილაკებით ჩართვა/გათიშვის გამართულობა.
4.3. ჩატარდეს სახანძრო სისტემის სიმულაციური ჩართვა და შემოწმდეს მიმწოდებელი 
   ვენტილაციის П1 ავტომატური გათიშვის ფუნქციონალი.
4.4. ტესტირების წარმატებით დასრულების შემდეგ მხარეთა შორის ფორმდება 
   „სისტემების კორექტულად მუშაობისა და ექსპლუატაციაში მიღების აქტი“.

5. შრომის უსაფრთხოება 
სამუშაოები ტარდება მოქმედ რეაგენტების საწყობში. შემსრულებელი ვალდებულია მკაცრად 
დაიცვას სს „არ  ემ ჯი კოპერი“ -ის შრომის უსაფრთხოების, ხანძარსაწინააღმდეგო და გარემოსდაცვითი შიდა რეგულაციები, რომელთა გაცნობაც მოხდება სამუშაოებზე დაშვების წინ.
შემსრულებელი ვალდებულია უზრუნველყოს პერსონალი შესაბამისი ინდივიდუალური დაცვის საშუალებებით.
 	

დამკვეთის მოვალეობა:
· დაუშვას შემსრულებელი ობიექტის ტერიტორიაზე;
· მიაწოდოს შემსრულებელს სავენტილაციო სისტემების და შენობის საპროექტო დოკუმენტაცია;
· [bookmark: _GoBack]საჭიროების შემთხვევაში უზრუნველყოს შემსრულებელი მძიმე ტექნიკით (ამწე, კალათი და სხვა).
· მიაწოდოს შემსრულებელს სავენტილაციო დანადგარები.

დანართები:
· ობიექტის სქემატური ნახაზები;
· სავენტილაციო სისტემების პროექტი;
· დანადგარების სრული დოკუმენტაცია;
· ელექტროგაყვანილობისთვის განკუთნილი ელ მასალების ჩამონათვალი;
· სამუშაოების მოცულობის დოკუმენტი.
